section_heading: Prvi svjetski rat
paragraph_text: Tijekom 1915. nakon 11. divizije zapovijeda 3. divizijom, da bi u svibnju 1916. preuzeo zapovjedništvo nad novoformiranim XX. korpusom. Zapovijedajući XX. korpusom sudjeluje u zaustavljanju austrougarske Tirolske ofenzive. Dvadesetim korpusom zapovijeda do lipnja kada postaje zapovjednikom Zapovjedništva gorskih jedinica. U prosincu 1916. zapovjedništvo je reorganizirano u 6. armiju čijim je zapovjednikom imenovan Mambretti. Zapovijedajući 6. armijom sudjeluje u lipnju 1917. u Bitci na Ortigari. Navedena bitka završila je talijanskim neuspjehom, te je nakon iste Mambretti smijenjen s mjesta zapovjednika 6. armije. Nakon smjene imenovan je zapovjednikom novoustrojenog Zapovjedništva sjeverne granice koje je imalo zadatak sa spriječi mogući neprijateljski napad preko švicarske granice. Istim je zapovijedao sve do kraja rata.